text: KIF med fuld fokus på den store sæson-finale
  16 maj 2014 kl. 12.13
  KIF Kolding Københavns håndboldmænd fik et fantastisk udgangspunkt med sejren på 23-18 i fredag i Aalborg, men det resultat forleder ikke holdet til at tro, at DM-guldet er i hus.
  KIF Kolding København spiller i aften den sidste afgørende kamp om mesterskabet, men ifølge træner Aron Kristjansson er intet afgjort.
  -Vi skal være endnu skarpere på fredag. Vi kan forvente, at Aalborg kommer for fuld skrue, og i forhold til den første kamp vil der også være ting vi kan forbedre. Vi spillede jo ikke en fejlfri kamp i Aalborg, siger Aron Kristjansson.
  I den første DM-finale havde KIF held og dygtighed til at dæmme effektivt op for Aalborgs store profil, Mads Mensah Larsen. Samtidig havde en anden af nordjydernes profiler, Morten Slundt en kamp på det jævne, mens holdets tredje skarpretter i bagkæden, Johan Jakobsson, var ene om at udgøre en alvorlig trussel ude bagfra.
  Den anden DM-finale er sæsonens sidste kamp og den fløjtes i gang kl. 21.15
  